## El Consell aprova la modificació d’un conveni amb l’Ajuntament d’Alacant per al trasllat provisional de l’escola infantil Siete Enanitos

*** L’addenda aprovada permetrà el canvi temporal d’ubicació de les instal·lacions de l’escola infantil per un període màxim de tres anys**

El Consell ha aprovat una addenda per a modificar el conveni subscrit entre la Generalitat i l’Ajuntament d’Alacant pel qual es va crear l’escola infantil de primer cicle denominada Siete Enanitos a fi de permetre el trasllat provisional de les seues instal·lacions.

Esta addenda autoritza excepcionalment el funcionament del centre en una nova ubicació per un termini màxim de tres anys, una vegada acreditades les necessitats d’escolarització amb la finalitat de facilitar la conciliació laboral i familiar en la zona.

D’acord amb la normativa que regula els centres de primer cicle, l’autorització de trasllat té caràcter provisional per a un curs, i es podrà prorrogar sempre que s’acredite el manteniment de les necessitats d’escolarització que l’han motivada.

Fecha: 22/10/2024